ai4bharat/Pralekha huggingface dataset:
بجلی کی وزارت
قومی ا وپن رسائی رجسٹری  کامیابی کے ساتھ فعال ہوگئی
بین ریاستی ٹرانسمیشن نظام میں قلیل مدتی کھلی رسائی کا انتظام، خود کار ادائیگی گیٹ وے فراہم کیا گیا
قومی اوپن رسائی رجسٹری  یکم مئی 2022 سے کامیابی کے ساتھ لائیو ہوگئی ہے۔ این او اے آر کو ایک مربوط واحد ونڈو الیکٹرانک پلیٹ فارم کے طور پر ڈیزائن کیا گیا ہے جو تمام شراکت داروں کے لیے قابل رسائی ہے اور جس میں کھلی رسائی کے شرکاء، تاجر، پاور ایکسچینج، قومی / علاقائی/ ریاستی لوڈ ڈسپیچ کے مراکز شامل ہیں۔ قلیل مدتی کھلی رسائی کی درخواست ای-الیکٹرانک پروسیسنگ ، اس طرح بین ریاسی نظام میں، قلیل مدتی کھلی رسائی کے انتظامیہ، خودکار طور پر کرتی ہے۔
این او اے آر پلیٹ فارم بین ریاستی ترسیل میں قلیل مدتی رسائی سے متعلق معلومات کے ذخیرے کے طور پر کام کرے گا جس میں آر ایل ڈی سیز یا ایس ایل ڈی سیز کی طرف سے جاری اسٹینڈنگ کلیئرنس اور کھلی رسائی کے صارفین کو دی گئی مختصر مدت کی کھلی رسائی وغیرہ شامل ہیں اور یہ ایسی معلومات کو دستیاب کرائے گا۔ شراکت دار آن لائن ادائیگیوں کے لیے فراہم کردہ ادائیگی کا گیٹ وے اور این او اے آر کے ساتھ مربوط مالی اکاؤنٹنگ اور مختصر مدت کے کھلی رسائی کے لین دین کی تربیت میں سہولت فراہم کرے گا۔
پاور سسٹم آپریشن کارپوریشن لمیٹڈ  کے زیر انتظام نیشنل لوڈ ڈسپیچ سینٹر  کو این او اے آر کے نفاذ اور آپریشن کے لیے، نوڈل ایجنسی کے طور پر نامزد کیا گیا ہے۔ این او اے آر تیز تر بجلی کی منڈیوں کو سہولت فراہم کرنے اور قابل تجدید توانائی  کے وسائل کے گرڈ میں انضمام کو فعال کرنے کی کلید ہوگی۔ این او اے آر، قلیل مدتی بجلی کی منڈی تک آسان اور تیز رسائی کے ساتھ، کھلی رسائی والے صارفین کے بغیر کسی رکاوٹ کے بازار میں شرکت کوقابل بنائے گا، جس میں ہندوستان کے تمام مطالبے کا تقریباً 10 فیصد شامل ہے۔
این او اے آر، حکومت ہند کی بجلی کی وزارت کے اقدام کا حصہ ہے اور مطلوبہ ریگولیٹری فریم ورک کو سی ای آر سی میں بین ریاستی ترسیل میں کھلی رسائی کے پانچویں ترمیمی ضابطے کے آپریزنلائیزیشن کے ذریعے مطلع کیا ہے۔
محنت اور روزگار کی وزارت
اروناچل پردیش کے لئے ای ایس آئی اسکیم کی توسیع
نئی دہلی، 23 اکتوبر 2020، ای ایس آئی اسکیم کے تحت زیادہ سے زیادہ ورکرز کو لانے کی مسلسل کوشش کے تحت حکومت ہند اب پہلی بار اس ایمپلائز اسٹیٹ انشورینس  اسکیم کی توسیع اروناچل پردیش میں کررہی ہے جہاں یہ یکم نومبر 2020 سے نافذ کی جائے گی۔ مرکزی حکومت نے ای ایس آئی اسکیم کے تحت پاپم پارے ضلع کو نوٹی فائی کررتے ہوئے اس سلسلے میں ایک نوٹی فکیشن جاری کیا ہے۔
اروناچل پردیش کے پاپم پارے ضلع میں واقع ایسے تمام کارخانے جہاں دس یا اس سے زیادہ لوگ کام کرتے ہیں، ای ایس آئی قانون 1948 کے تحت شامل کئے جانے کے اہل ہوں گے۔ ای ایس آئی اسکیم کے تحت آن لائن رجسٹریشن کی سہولت www.esic.in پر اور محنت اور روزگار کی وزارت کے ’شرم سویدھا پورٹل‘ پر بھی دستیاب ہے۔ ای ایس آئی ایکٹ کے تحت رجسٹریشن کےلئے کوئی فزیکل دستاویزات جمع کرانے کی ضرورت نہیں ہے۔ ان کارخانوں میں کام کرنے والے 21000 روپے ماہانہ تک کی تنخواہ والے  ملازمین ای ایس آئی اسکیم کے تحت شامل کئے جانے کے اہل ہوں گے۔ ای ایس آئی کے تحت آنے والے ملازمین کئی فائدے حاصل کرنے کے اہل ہوں گے جن میں کیش لیس طبی دیکھ ریکھ خدمات ، بیماری پر فائدہ، ماں بننے کا فائدہ، روزگار کے دوران زخمی ہونے پر فائدہ اور روزگار کے دوران چوٹ لگنے پر موت ہونے کی صورت مین ملازم کے بیوی بچوں کو فائدہ، بے روزگاری فائدہ وغیرہ شامل ہے۔ طبی دیکھ ریکھ کے انتظامات ایٹا نگر میں حال ہی میں کھولی گئی ڈی سی بی او کے ذریعہ کئے گئے ہیں۔
بھارت میں ای ایس آئی اسکیم
ای ایس آئی سی ایک سطح اول کی سوشل سکیورٹی تنظیم ہے جو جامع سماجی تحفظ کے فائدے فراہم کراتی ہے ، یہ تنظیم ورکرز کے 3.49 کروڑ خاندانوں کو کور کرتی ہے اور اپنے 13.56 کروڑ استفادہ کنندگان کو بے مثال کیش کے فائدے اور مناسب طبی دیکھ ریکھ فراہم کراتی ہے۔ آج اس کے بنیادی ڈھانچے میں کئی گناہ اضافہ ہوچکا ہے۔ اس کے دائرے میں 1520 ڈسپنسریاں  / 307 آئی ایس ایم اکائیاں ، 159 ای ایس آئی اسپتال ، 793 برانچ/ پے آفیسز اور 64 ریجنل اور سب ریجنل آفیسز شامل ہیں۔ ای ایس آئی اسکیم لکشدیپ کو چھوڑکر تمام ریاستوں اور مرکز کے زیر انتظام خطوں میں 568 اضلاع میں نافذ ہیں۔
بہت سے فائدوں کے علاوہ ای ایس آئی کے تحت آنے والے ملازمین بے روزگاری بھتے کے بھی مستحق ہوتے ہیں۔ بے روزگاری بھتے کے دو اسکیمیں ہیں، اٹل بیمت ویکتی کلیان یوجنا  اور راجیو گاندھی شرمک کلیان یوجنا 
۔۔۔۔۔۔۔۔۔۔۔
م ن۔ ا گ۔ن ا۔

U-6666
(Visitor Counter : 163
وزیراعظم کا دفتر
وزیر اعظم اٹھائیس جنوری کو بھگوان شری دیونارائن جی کے 1111ویں ’اوتارن مہوتسو‘ کی یاد میں تقریب سے خطاب کریں گے
وزیر اعظم جناب نریندر مودی 28 جنوری کو تقریباً صبح 11:30 بجے راجستھان کے بھلواڑہ میں بھگوان شری دیو نارائن جی کے 1111ویں ’اوتارن مہوتسو‘ کی یاد میں ایک تقریب سے خطاب کریں گے۔ وزیر اعظم اس پروگرام میں مہمان خصوصی ہوں گے۔
راجستھان کے لوگ بھگوان شری دیو نارائن جی کی پوجا کرتے ہیں، اور ان کے پیروکار ملک کے طول و عرض میں پھیلے ہوئے ہیں۔ وہ خاص طور پر عوامی خدمت کے لیے کیے جانے والے اپنے کام کے لیے قابل احترام ہیں۔
وزیراعظم کا دفتر
میزورم کے وزیر اعلی نے وزیر اعظم سے ملاقات کی
میزورم کے وزیر اعلی جناب زورمتھنگا نے آج وزیر اعظم جناب نریندر مودی سے ملاقات کی۔
وزیر اعظم کے دفتر نے ٹویٹ کیا؛
’’میزورم کے وزیر اعلیٰ جناب زورمتھنگا نے وزیر اعظم جناب نریندر مودی سے ملاقات کی‘‘۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 220 کروڑ 13 لاکھ  ٹیکے لگائے جاچکے ہیں۔
پچھلے 24 گھنٹے میں 58,938ٹیکے لگائے گئے
سردست ملک بھرمیں 2,423مریض زیر علاج ہیں
زیر علاج مریضوں کی شرح فی الحال0.01 فیصد ہے
شفایابی کی شرح فی الحال 98.8 فیصد ہے
گذشتہ 24 گھنٹوں میں 247 مریض رو بہ صحت ہوئے ہیں، اس طرح شفایاب ہونے والے مریضوں کی کل تعداد 4,41,46,781 بڑھ کر ہوگئی ہے
گزشتہ 24 گھنٹے میں 163 نئے معاملے سامنے آئے ہیں
متاثرہ مریضوں کی یومیہ شرح ہے
اسی طرح متاثرہ مریضوں کی ہفتہ واری شرح  ہے
مجموعی طور پر اب تک 91.21 کروڑ ٹیسٹ کئے جاچکے ہیں؛ گذشتہ 24 گھنٹوں میں 1,56,040 ٹیسٹ کئے گئے
وزارت آیوش
صدر جمہوریہ رام ناتھ کووند نے پریسیڈنٹ اسٹیٹ میں جدید ترین آیوش ویلنس سنٹر کا افتتاح کیا
راسٹرپتی بھون میں آیوش معالجہ مرکز کے کام کاج اور اہم سنگ میل کو دستاویز کرنے والی ایک کتاب کا بھی اجراء کیا گیا
صدر جمہوریہ ہند جناب رام ناتھ کووند نے آیوش کے مرکزی وزیر جناب سربانند سونووال، آیوش کے مرکزی وزیر مملکت جناب منجپارا مہندر بھائی کالو بھائی اور دیگر معززین کی موجودگی میں پریسیڈنٹ اسٹیٹ، نئی دہلی میں جدید ترین آیوش معالجہ سنٹر کا افتتاح کیا۔ خاتون اول محترمہ سویتا کووند نے بھی افتتاحی تقریب میں شرکت کی۔
پریسیڈنٹ اسٹیٹ میں آیوش ویلنس سنٹر  25 جولائی 2015 کو آیوش کی وزارت اور صدر کے سکریٹریٹ کی مشترکہ پہل کے طور پر شروع ہوا۔ اے ڈبلیو سی کے پاس آیوروید، یوگا اور نیچروپیتھی، یونانی، سدھا اور ہومیو پیتھی کے سلسلے میں علاج کی سہولیات موجود ہیں، اور یہ صدر جمہوریہ، صدر کے سیکرٹریٹ کے اہلکاروں اور پریسیڈنٹ اسٹیٹ کے مکینوں کی طبی ضروریات کو پورا کرتی ہے۔ آیوش نظام کی سہولیات کے ساتھ جدید تر بنیادی ڈھانچہ علاج کے معیاری ضابطے پر عمل کرے گا۔
راشٹرپتی بھون میں آیوش معالجہ مرکز کے ‘‘قیام، کام کاج اور کلیدی سنگ میل’’ کو دستاویز کرنے والی ایک کتاب بھی آج راشٹرپتی بھون کلچرل سنٹر میں وزیر مملکت برائے آیوش جناب منجپارا مہندر بھائی کالو بھائی کے ذریعہ وزارت آیوش کے سکریٹری ویدیا راجیش کوٹیچا اور صدر جمہوریہ کے سکریٹری جناب کے ڈی ترپاٹھی کی موجودگی میں جاری کی گئی۔
اس اشاعت کو سراہتے ہوئے صدر جمہوریہ نے کتاب میں موجود اپنے پیغام میں کہا ہے کہ ‘‘مجھے یہ جان کر خوشی ہوئی ہے کہ اس مرکز سے بڑی تعداد میں مریضوں نے فائدہ اٹھایا ہے۔ اس مرکز کی طرف سے مریضوں کی تعلیم کے ورکشاپ، اسکول صحت پروگرام اور او پی ڈی رسائی وغیرہ جیسے اقدامات کو خوب سراہا گیا ہے۔ ٹیلی میڈیسن کی سہولیات کووڈ 19 وبا کے دوران شروع ہوئیں اور آن لائن یوگا کلاسز نے اس مشکل مرحلے میں مستفیدین کی مدد کی۔
اس موقع پر آیوش کے مرکزی وزیر جناب سربانند سونووال نے کہا کہ آیوش کے نظام طب کو صدیوں سے صحت کی دیکھ بھال کے لیے روایتی طور پر استعمال کیا جاتا رہا ہے۔ انہوں نے کہا کہ آیوش نظام کے صحت کو فروغ دینے والے نیز بچاؤ اور علاج کا رول عوام میں اس کی مقبولیت کی وجہ ہیں۔ وزیر موصوف نے بتایا کہ آیوش کی وزارت اور صدر سکریٹریٹ نے اس سمت میں پہلے قدم کے طور پر آیوش ویلنس سنٹر، پریسیڈنٹ اسٹیٹ کو شروع کرنے میں تعاون کیا۔ انہوں نے مزید کہا کہ جدید ترین آیوش ویلنیس سنٹر بغیر کسی رکاوٹ اور موثر طریقے سے آیوش کا علاج فراہم کرتا رہے گا۔
اس سنٹر کی نمایاں خصوصیات کو مزید اجاگر کرتے ہوئے آیوش کے سکریٹری ودیا راجیش کوٹیچا نے کہا کہ اس سنٹر کی مقبولیت کی سطح کا اندازہ اس بات سے لگایا جا سکتا ہے کہ گزشتہ 7 سالوں میں صدر اسٹیٹ کے 1.6 لاکھ سے زیادہ رہائش پذیر افراد نے اس سنٹر کا دورہ کیا ہے۔ مرکز کی طرف سے اب تک کل 60 تحقیقی مقالات شائع ہو چکے ہیں۔ انہوں نے اس بات پر مزید زور دیا کہ اپنی بہتر سہولیات کے ساتھ آیوش معالجہ سنٹر زیادہ جامع انداز میں رہائش پذیر لوگوں کی خدمت کرنے کا پابند ہے۔
راشٹرپتی بھون نے آیوش کی وزارت کی مدد سے جولائی 2015 میں پریذیڈنٹ اسٹیٹ میں تمام نظاموں کے ساتھ ملک کا پہلا آیوش ویلنیس کلینک  قائم کیا تھا۔ اے ڈبلیو سی۔ اے ڈبلیو سی میں آیوروید، یوگا اور نیچروپیتھی، یونانی، سدھا اور ہومیوپیتھی کے سلسلے میں علاج کی سہولیات موجود ہیں۔ یہ ملک بھر میں مختلف سرکاری محکموں اور آل انڈیا انسٹی ٹیوٹ آف میڈیکل سائنسز  جیسے معروف اداروں میں ایسے بہت سے کلینک کا پیش خیمہ ہے۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 102
بہت چھوٹی، چھوٹی اور درمیانی صنعتوں کی وزارت
بہت چھوٹی ، چھوٹی اور درمیانے درجے کی صنعت - ایم ایس ایم ای کے وزیر ، جناب نتن گڈکری نےدیویانگ افراد کو کھادی مصنوعات کی موبائل سیل اکائیاں تقسیم کیں
ہر ضلع میں دیویانگ لوگوں کو کم سےکم 500 اس طرح کے موبائل سیلنگ یونٹ تقسیم کرنے کی کوشش کی جارہی ہے: جناب نتن گڈکری
بہت چھوٹی ، چھوٹی اور درمیانے درجے کی صنعت- ایم ایس ایم ای کے وزیر مملکت ، جناب پرتاپ چندر سارنگی نے اڈیشہ کے چودوار میں ریشم کی تیاری کے ساتھ تربیتی مرکز کا سنگ بنیاد رکھا
نئی دلی، 15 ؍ اکتوبر،بہت چھوٹی ، چھوٹی اور درمیانے درجے کی صنعت - ایم ایس ایم ای کے وزیر جناب نتن گڈکری نے آج گاندھی جینتی کے موقع پر اپنے پارلیمانی حلقہ ناگپور میں دیویانگ لوگوں کو آتم نربھر بھارت مہم کے ساتھ مربوط کرنے کی ایک شاندارپہل ، ‘ موبائل کھادی سیلنگ یونٹ ’کی تقسیم کا آغاز کر کےکیا۔ جناب گڈکری نے ویڈیو کانفرنس کے ذریعے 5 دیویانگ افراد کو ای-رکشہ تقسیم کیا۔ یہ مستفیدین مختلف کھادی مصنوعات جیسے کھادی کے کپڑے ،ریڈی میڈ ملبوسات ، خوردنی اشیاء ، مصالحہ جا ت اور دیگر مقامی طور پر تیار کردہ مصنوعات قریبی دیہاتوں میں فروخت کرسکیں گے۔ اگلے کچھ دن میں 5 دیگر کھادی فروخت کرنے والے موبائل یونٹ فعال کردیئے جائیں گے۔
جناب گڈکری نے کھادی اور ویلیج انڈسٹریز کمیشن ، کے وی آئی سی کی اس پہل کی تعریف کرتے ہوئے کہا کہ اس سے دیویانگ لوگ خودمختار بنیں گے اورمستقل ذریعہ معاش کے مواقع میسر ہوں گے ۔ انہوں نے یہ بھی کہا کہ اس سے کھادی کی فروخت میں اضافہ ہوگا اور اس سے کھادی کاریگروں کو مزید کھادی مصنوعات تیار کرنے کا موقع ملے گا۔ انہوں نے کہا کہ ہندوستان کے ہر ضلع میں ، کوشش کی جائے گی کہ کم سے کم 500 موبائل سیلنگ یونٹ دیویانگ لوگوں میں تقسیم کریں۔
جناب گڈکری نے کہا ، ‘‘کے وی آئی سی کی جانب سے ملک میں یہ اپنی نوعیت کا پہلا قدم ہے۔ موبائل فروخت کرنے والے ان یونٹوں کی مدد سے ہمارے دیویانگ برادران قابل احترام اور پائیدار معاش حاصل کرسکیں گے۔ جناب گڈکری نے کہا کہ جب یہ لوگ کھادی مصنوعات بیچنے کے لئے مختلف دیہی علاقوں میں جائیں گے، تو اس سے کھادی کی ایک بڑی آبادی تک رسائی بھی بڑھ جائے گی۔’’
کھادی ریشم کے کاریگروں کے لئے مقامی روزگار پیدا کرنے کی ایک دیگر پہل کا بھی آج آغاز کیا گیا۔ ایم ایس ایم ای کے وزیر مملکت ، جناب پرتاپ چندر سارنگی نے اڈیشہ کے چودوار میں ریشم کی تیاری کے ساتھ ساتھ تربیتی مرکز کی بنیاد رکھی۔ یہ ریاست میں ایسا پہلا یونٹ ہے جو اعلی معیار کا ٹسر سلک دھاگا تیار کرے گا۔
اس موقع پر ، جناب سارنگی نے کہا کہ یہ مقامی کاریگروں کو بااختیار بنانے اور اڈیشہ میں ریشم کی پیداوار بڑھانے کی سمت ایک بڑا قدم ہے۔ انہوں نے کہا کہ اڈیشہ اعلی قسم کے ریشم تیار کرنے کے لئے جانا جاتا ہے۔ تاہم ، ریشم کی مقامی تیاری اور تربیت گاہ کے لئے ، باہر سے خام مال حاصل کیا جاتا تھا۔ جناب سارنگی نے کہا ،‘‘یہ نہ صرف ہمارے کاریگروں کو تربیت دینے میں مدد گارہوگا، بلکہ پائیدار روزگار بھی ملے گا۔’’
ویڈیو کانفرنس کے ذریعہ اس پروگرام میں شریک ہوئے، کے وی آئی سی کے صدر جناب ونئے کمار سکسینہ نے کہا کہ ریشم کی تیاری کے ساتھ تربیتی یونٹ ریاست میں ریشم کی سرگرمیوں کو مزید فروغ دے گا۔ انہوں نے یقین دلایا کہ یہ یونٹ اگلے دو سے تین ماہ میں کام کرنا شروع کردے گی۔
سائنس اور ٹیکنالوجی کی وزارت
ہمارچل پردیش میں خوشبودار پودوں کی کھیتی اور ان کی ڈبہ بندی سے کسانوں کی آمدنی دوگنی ہو گئی ہے
نئی دہلی،07 مارچ، 2021 / ہماچل پردیش کے چمبا ضلعے میں کسان گزر بسر کے نئے طریقوں میں دلچسپی لے رہے ہیں۔ یہ لوگ مکا، دھان اور گیہوں جیسی روایتی فصلوں کے علاوہ بھی کچھ دوسروی چیزوں کی کھیتی کر ہے ہیں۔
خوشبودار پودوں کی کھیتی سے ان کی آمدنی میں اضافہ ہو گیا ہے ۔ انہوں نے جنگلی گیندے کی ایک بہتر قسم سے اس پھول کی روح اور تیل نکالا ہے اور اسے مارکیٹ میں متعارف کرایا ہے جس کی وجہ سے کسانوں کی آمدنی روایتی مکا ، گیہوں اور دھان کی فصلوں کے مقابلے دوگنی ہو گئی ہے۔
کسانوں کی آمدنی میں یہ اضافہ سوسائٹی فار ٹکنالوجی اینڈ ڈیولپمنٹ ، منڈی کور سپورٹ گروپ ، ایس ای ای ڈی ڈویژن ، ڈی ایس ٹی کی مداخلت سے ہوئی ہے۔ ایس ٹی ڈی نے خوشبودار پودوں  کی کھیتی اور اس کی ڈبہ بندی کی شروعات کی۔ یہ شروعات ایک امنگوں والے ضلعے چمبا میں بھاتیار بلاک کے پروائی گاؤں میں آئی ایچ بی ٹی – سی ایس آئی آر، پالم پور کے ساتھ تکنیکی اشتراک کی شکل میں کی۔
40 کسانوں پر مشتمل ایک اپنی مدد آپ گروپ  جسے گرین ویلی کسان سبھا پروائی کے نام سے جانا جاتا ہے ، تشکیل دیا گیا ہے اور یہ ہماچل گرامین بینک پر چھود سے مربوط ہے تاکہ اسے مزید مالی مدد مل سکے۔ پروائی گاؤں میں 250 کلو گرام صلاحیت کا ایک آب کاری کارخانہ لگایا گیا ہے اور کسانوں کو جنگلی گیندے کی زرعی ٹکنالوجی ، اس کا تیل نکالنے ، پیکنگ کرنے اور تیل کو ذخیرہ کرنے کے کام کی تربیت دی گئی ہے۔ نکالے گئے تیل کو 9500 روپے فی کلو گرام پر فروخت کیا جا رہا ہے اور اسے خوشبوئیں تیار کرنے کے لیے دوا ساز صنعتیں تیار رکر ہی ہیں۔ روایتی فصلوں سے کسانوں کی آمدنی تقریباً 40000 سے 50000 فی ہیکٹیئر روپے تھی اب جنگلی گیندے کی کھیتی اور اس سے تیل نکال کر اس آمدنی میں تقریباً 100000 روپے فی ہیکٹیئر کا اضافہ ہو گیا ہے۔
ایک اور پہل میں کسانوں نے شہد کی مکھی پلان کی ٹکنالوجی اختیار کر کے پودوں کی افزائش نسل کو بہتر بنایا ہے۔ جس کی وجہ سے سیب اگانے والوں ک آمدنی میں 1.25 گنا اضافہ ہو گیا ہے۔ ضلع منڈی میں تلہار علاقے کی سوسائٹی فار فارمر ڈیولپمنٹ نے علاقائی باغبانی کے تحقیق کے اسٹیشن بجورا کے ساتھ اشتراک کیا ہے۔ اس نے دیسی مکھیوں کے لیے اس ٹیکنالوجی کا آغاز کیا ہے۔ اس کام میں کل 45 کسان سرگرم ہے ۔
مڈ ہائیو بی کیپنگ ٹکنالوجی کے آغاز سے مقامی شہد کی مکھیوں کے ذریعے گزر بسر :
اس سے مقامی وسائل اور ہنر مندی کے قدر و قیمت میں اضافہ ہوا ہے
چمبا ضلعے میں جنگلی گیندے پر مبنی گزر بسر کی سرگرمیاں :
سی ایس آئی آر – آئی ایچ بی ٹی اینڈ ایس ٹی ڈی، منڈی کی اشتراک کی کوششیں۔
۔۔۔
م ن ۔ اس۔ ت ح ۔
07.03.2021
U –2228
(Visitor Counter : 166
یو پی ایس سی
سول سروسز  امتحان، 2021 کے نظام الاوقات میں تبدیلی
کورونا وائرس  کے سبب پیدا حالات کو دیکھتے ہوئے، یونین پبلک سروس کمیشن  نے سول سروسز  امتحان، 2021 کو ملتوی کر دیا ہے، جو 27 جون 2021 کو ہونا تھا۔ اب، یہ امتحان 10 اکتوبر، 2021 کو ہوگا۔
صحت اور خاندانی بہبود کی وزارت
کابینہ نے صحت کےشعبے میں بھارت اور کوٹے ڈی آئیوری کے مابین تعاون سے متعلق مفاہمتی عرضداشت کو منظوری دی
نئی دہلی، 04 مارچ / مرکزی کابینہ نے جمہوریۂ ہند کی وزارت صحت اور کنبہ بہبود نیز جمہوریہ کوٹے ڈی آئیوری کی صحت اور ہیلتھ اینڈ پبلک ہائیجین کی وزارت کے مابین صحت کے شعبے میں تعاون سے متعلق مفاہمتی عرضداشت کو اپنی منظوری دے دی ہے ۔
مذکورہ مفاہمتی عرضداشت تعاون کے درج ذیل شعبوں پر احاطہ کرے گی ۔
- ترقی یافتہ طبی ٹیکنا لوجی ، نیو کلیائی ادویہ ، آنکھ کی پتلی کی تبدیلی ، قلبی سرجری ، نیفرو لوجی ، ہیمو ڈائلسس اور طبی تحقیق کے شعبوں میں ڈاکٹروں ، افسروں اور دیگر صحتی پیشہ وران اور ماہرین کا باہم تبادلہ اور تربیت ۔
- ادویہ اور فارما سیوٹیکل مصنوعات کی ضابطہ بندی ۔
- انسانی وسائل کو فروغ دینے کے سلسلے میں امداد اور حفظانِ صحت سہولتوں کی فراہمی ۔
- طبی اور صحتی تحقیق و ترقیات ۔
- حفظانِ صحت کےشعبے کا انتظام اور عوامی صحتی خدمات ، جن میں ہنگامی حالات میں طبی مقاصد کے تحت متاثرہ افراد کا انخلاء بھی شامل ہے ۔
- جینرک اور لازمی ادویہ کی فراہمی اور ڈرگس سپلائی کے لئے وسائل کی بہم رسانی ۔
- ایچ آئی وی / ایڈز کے شعبے میں اشتراک اور تحقیق ۔
- بڑے پیمانے پر وبائی شکل میں بیماریوں کی نگرانی سے متعلق تکنیک اور حکمت عملی کو بہتر بنانے کے لئے ترقی اور فروغ جاتی اقدامات ۔
- بنیادی حفظان صحت کے شعبے میں بہترین طریقہ ہائے کار کا باہم تبادلہ ۔
- اسپتالوں کے نظام اور کمیونٹی حفظان صحت مراکز کے سلسلےمیں جانکاریوں اور انتظامی امور کا باہم تبادلہ ۔
- صحت عامہ کو فروغ دینا اور طبی فضلے کے انتظام کے سلسلے میں تجربات کو ساجھا کرنا ۔
- انتظامی امور ۔
- صحت عامہ کو فروغ اور بیماریوں کی روک تھام ۔
- غیر متعدی بیماریاں ۔
- پیشہ ورانہ اور ماحولیاتی صحت ۔
- طبی تحقیق ۔
- کوئی بھی دیگر شعبہ ، جس میں باہمی طور پر اتفاق کرکے تعاون کیا جا سکے ۔
تعاون کی تفصیلات طے کرنے کے لئے ایک ورکنگ گروپ تشکیل دیا جائے گا ، جو مذکورمفاہمتی عرضداشت کے نفاذ کے پہلو کی نگرانی بھی کرے گا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 1043
(Visitor Counter : 60
صحت اور خاندانی بہبود کی وزارت
ریاستوں؍مرکز کے زیرانتظام علاقوں میں کووڈ-19 ٹیکوں کی دستیابی پرتازہ ترین صورتحال
ریاستوں؍مرکز کے زیرانتظام علاقوں کو 93.94 کروڑ سے زیادہ ٹیکوں کی خوراکیں فراہم کی گئیں
ریاستوں؍مرکز کے زیرانتظام علاقوں کے پاس 7.64 کروڑ سے زائد ٹیکوں کی بچی ہوئی اور غیر استعمال شدہ خوراکیں دستیاب ہیں
مرکزی حکومت ملک بھر میں کووڈ-19 ٹیکہ کاری کی رفتار بڑھانے اور اس کے دائرے میں اضافے کے لئے پرعزم ہے۔ عالم گیر کووڈ -19 ٹیکہ کاری کے نئے مرحلے کا آغاز 21 جون، 2021 کو ہوا تھا۔ ٹیکہ کاری مہم میں بہتر منصوبہ بندی اور ویکسین کی فراہمی کی چین کو منظم کرکے اور ریاستوں/مرکز کے زیر انتظام علاقوں کو ایڈوانس میں ویکسین کی دستیابی اور زیادہ سے زیادہ ویکسین کی دستیابی کے ذریعہ تیزی لائی گئی ہے۔
ملک گیرٹیکہ کاری مہم کے حصے کے طور پر بھارت سرکار ریاستوں اور مرکز کے زیر انتظام علاقوں کو مفت کووڈ ٹیکے فراہم کرکے تعاون کررہی ہے۔ عالم گیر کووڈ 19 ٹیکہ کاری مہم کے نئے مرحلے میں مرکزی حکومت ویکسین مینوفیکچررز کی جانب سے تیارکی جارہی ویکسین کو خرید کرکے ریاستوں اور مرکز کے زیر انتظام علاقوں کو 75 فیصد بالکل مفت ویکسین کی سپلائی کرےگی۔
|
|
ویکسین کی خوراکیں
|
|

|
|
فراہم کی گئی خوراکیں
|
|
93,94,54,695
|
|
بچی ہوئی خوراکیں
|
|
7,64,75,975
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 93.94 کروڑ سے زیادہ  ویکسین کی خوراکیں دستیاب کرائی جا چکی ہیں -
مزید برآں 7.64 کروڑسے زیادہ سے زیادہ بچی ہوئی اورغیراستعمال شدہ کووڈ-19 کی خوراکیں ابھی بھی ریاستوں؍مرکز کے زیر انتظام علاقوں کے پاس دستیاب ہیں۔
کابینہ
مرکزی کابینہ نے خصوصی اقتصادی خطوں کے  بل 2019 کی منظوری دے دی ہے
نئیدہلی13جون۔مرکزی کابینہ کی میٹنگ نے ، جس کی صدارت اعظم جناب نریندر مودی نے کی ، خصوصی اقتصادی خطوں کے  بل 2019 پیش کئے جانے کی منظوری دی ہے ، جو خصوصی اقتصادی خطوں کے  آرڈی ننس 2019 کی جگہ لے گا۔  یہ بل پارلیمنٹ کے رواں اجلاس میں پیش کیاجائے گا۔
خصوصی اقتصادی خطور کے قانون مجریہ 2005 کی دفعہ -2 کی ذیلی شق  میں ترمیم کے بعد مرکزی حکومت کی طرف سے مشتہر شدہ ایک ٹرسٹ خصوصی اقتصادی خطے کاا یک یونٹ قائم کرنے کے لئے منظوری دے گا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔رم
U-2413
(Visitor Counter : 58
سماجی انصاف اور تفویض اختیارات کی وزارت
سماجی انصاف پر اخراجات میں کٹوتی
سماجی انصاف اور تفویض اختیارات کے وزیر مملکت جناب اے نارائن سوامی نے آج راجیہ سبھا میں ایک تحریری جواب میں بتایا کہ سماجی انصاف و تفویض اختیارات کی وزارت کے لئے مختص رقم میں کوئی کٹوتی نہیں کی گئی ہے۔سماجی انصاف و تفویض اختیارات کی وزارت کے لئے سال 22۔2021 کے بجٹ میں 11739.39 کروڑ روپے مختص کئے گئے تھے جبکہ 21۔2020 کے بجٹ میں 11428.96 کروڑ روپے مختص کئے گئے تھے جو کہ حکومت ہند کے مجموعی اخراجات کے بجٹ کا 0.34 فیصد ہے۔
گزشتہ 5 برسوں میں حکومت کے ذریعہ اس وزارت پر کئے اخراجات درج ذیل ہیں:

|
|
مد
|
|
2016-17
|
|
2017-18
|
|
2018-19
|
|
2019-20
|
|
2020-21
|
|
سماجی انصاف اور تفویض اختیارات کے محکمے کے اخراجات
|
|
6532.23
|
|
6754.51
|
|
10070.76
|
|
8738.41
|
|
8236.84
|
|
معذور افراد کے تفویض اختیارات کے محکمے کے اخراجات
|
|
773.55
|
|
928.32
|
|
1017.56
|
|
1016.18
|
|
861.63
|
|
سماجی انصاف اور تفویض اختیارات کی وزارت کے کل اخراجات
|
|
7305.78
|
|
7682.83
|
|
11088.32
|
|
9754.59
|
|
9098.47
۔۔۔۔۔۔۔۔۔۔۔
ش ح۔ا گ ۔ن ا۔
U-13565
(Visitor Counter : 84
صدر جمہوریہ کا سکریٹریٹ
سی پی ڈبلیو ڈی کے زیر تربیت اسسٹنٹ ایگزیکٹو انجنئیرس اورڈپٹی آر کیٹکٹس نے صدر جمہوریہ سے ملاقات کی
نئیدہلی15اکتوبر۔سینٹر ل پبلک ورکس ڈپارٹمنٹ  کے زیر تربیت اسسٹنس ایگزیکٹو انجنئیرس اور ڈپٹی آرکیٹکٹس نے 15 اکتوبر 2018 کو راشٹر پتی بھون میں علیحدہ علیحدہ گروپوں کی شکل میں صدر جمہوریہ جناب رام ناتھ کووند سے ملاقات کی ۔
اس موقع پر صدر جمہوریہ نے کہا کہ تبدیلی ماحولیات اور اس سے متعلق ماحولیاتی خطرات کے پیش نظر پائیداریت او ر توانائی کی اثر انگیزی انتہائی کلیدی امور کی حیثیت رکھتے ہیں ۔ سی پی ڈبلیو ڈی کے افسران کو اس امر کو یقینی بنانا چاہئے کہ ان کے ذریعہ تعمیر کی جانے والی عمارتیں ، سڑکیں اور دیگر ڈھانچہ جاتی سہولیات ،توانائی کی اثر انگیزی اور ماحول دوست ہوں ۔ انہوں نے اس بات پر مسرت کا اظہار کیا کہ سی پی ڈبلیو ڈی ایسی جدید تعمیراتی ٹکنالوجی کو فروغ دے رہی ہے، جس کا نتیجہ ہوائی اور شورغل کی آلودگی میں خاطر خواہ کمی کی شکل میں سامنے آرہا ہے ۔ علاوہ ازیں کم سے کم پانی کا زیادہ سے زیادہ استعمال بھی ممکن ہوپا یا ہے ۔صدر جمہوریہ موصوف نے سی پی ڈبلیو ڈی سے زور دے کر کہا کہ ابھرتی سبز اور صاف ٹکنالوجی سے مطابقت اور رابطہ رکھا جائے ۔
جناب رام ناتھ کووند نے مزید کہا کہ ہندوستان ایک ملک کی حیثیت سے دن بہ دن پختہ کار ہوتا جارہا ہے اور زبردست ڈھانچہ جاتی سہولیات کے ساتھ وسیع تر ادارے تعمیر کررہا ہے ۔ انہوں نے کہا کہ ہمیں عمل آوری پر توجہ مرکوز رکھتے ہوئے تعمیراتی جمالیات کو بھی ذہن میں رکھنا چاہئے۔ یہی وہ جگہ ہے جہاں آرکی ٹیکٹ اور انجئیر مل کر ایک اہم کردار ادا کرسکتے ہیں ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-5337
(Visitor Counter : 46
یو پی ایس سی
سی ڈی ایس امتحان،2022 کا حتمی نتیجہ
میرٹ کے لحاظ سے 302  امیدواروں کے سلسلے میں، درج ذیل فہرستیں ہیں جنہوں نے حتمی طور پر یونین پبلک سروس کے ذریعہ منعقدہ کمبائنڈ ڈیفنس سروسز امتحان ، 2022 کے نتائج کی بنیاد پر کوالیفائی کیا ہے۔ انٹرویوز، وزارت دفاع کے سروسز سلیکشن بورڈ نےآفیسرز ٹریننگ اکیڈمی، چنئی میں 118ویں شارٹ سروس کمیشن کورس  اور  ^آفیسرز ٹریننگ اکیڈمی میں داخلے کے لیے کیے ہیں۔ چنئی، 32 واں شارٹ سروس کمیشن خواتین  کورس، اکتوبر 2023 میں شروع ہو رہا ہے۔ 118 ویں شارٹ سروس کمیشن کورس   کی فہرست میں ان امیدواروں کے نام بھی شامل ہیں جن کی انڈین ملٹری اکیڈمی، دہرادون، نیول اکیڈمی، ایزیمالا، کیرالہ اور ایئر فورس اکیڈمی، حیدرآباد  ٹریننگ کورس میں داخلے کے لیے اسی امتحان کے نتیجے میں پہلے سفارش کی گئی تھی۔
حکومت کی طرف سے مطلع کردہ آسامیوں کی تعداد، 118ویں شارٹ سروس کمیشن کورس  کے لیے 169 ہے اور 32ویں شارٹ سروس کمیشن خواتین  کورس کے لیے آسامیوں کی تعداد 16 ہے۔
میرٹ لسٹ کی تیاری میں امیدواروں کے طبی معائنے کے نتائج کو مدنظر نہیں رکھا گیا ہے۔ تمام امیدواروں کی امیدواری عارضی ہے۔ ان امیدواروں کی تاریخ پیدائش اور تعلیمی قابلیت کی تصدیق آرمی ہیڈ کوارٹرز سے کی جائے گی۔
امیدوار یو پی ایس سی کی ویب سائٹ http://www.upsc.gov.in پر جا کر بھی نتائج سے متعلق معلومات حاصل کر سکتے ہیں۔ تاہم امیدواروں کے نمبر، کمیشن کی ویب سائٹ پر حتمی نتائج کے اعلان کی تاریخ سے 15 دن کے اندر اندر 30 دن کی مدت تک دستیاب ہوں گے۔
کمیشن کی ویب سائٹ پر دستیاب، غیر تجویز کردہ امیدواروں کے اسکور اور دیگر تفصیلات کے عوامی انکشاف کی اسکیم پر بھی، امیدواروں کی توجہ طلب کی جاتی ہے۔ ایسے غیر تجویز کردہ امیدوار اپنے نمبر ڈاؤن لوڈ کرتے ہوئے اپنے اختیارات استعمال کر سکتے ہیں۔
یونین پبلک سروس کمیشن کے کیمپس میں ایگزامینیشن ہال بلڈنگ کے قریب ایک فیسلی ٹیشن کاؤنٹر ہے۔ امیدوار اپنے امتحان سے متعلق کوئی بھی معلومات یا وضاحت، کام کے دنوں میں صبح 10 بجے سے شام 5 بجے کے درمیان، ذاتی طور پر یا ٹیلی فون پر نمبر 011-23385271، 011-23381125 اور 011-23098543 پر رابطہ کر کے حاصل کر سکتے ہیں۔
فہرست کے لئے یہاں کلک کریں۔
امور صارفین، خوراک اور عوامی تقسیم کی وزارت
محکمہ برائے خوراک اور عوامی نظام تقسیم نے سرکاری میٹنگوں کے دوران اور کینٹینوں میں باجرے کے پروڈکٹس استعمال کرنے کی ہدایت دی
اس پہل کا مقصد باجرہ کے استعمال کو اس کے صحت فوائد کے لئے فروغ دینا ہے
جوار کے استعمال کو فروغ دینے اور صحت سے متعلق اس کے فوائد کے پیش نظر محکمہ برائے خوراک اور عوامی نظام تقسیم  کے تمام دفاتر نے حال ہی میں اپنی کینٹینوں اور میٹنگوں میں باجرے کو متعارف کرانے اور فروغ دینے کی ہدایت کی ہے۔
جوار باجرے کو اسنیکس/بسکٹ میں سے ایک کے طور پر شامل کیا جا سکتا ہے جو باجرے سے بنا ہوا ہے  جیسے راگی بسکٹ/کوکیز/لڈو اور بیکڈ باجرے کے چپس وغیرہ کو میٹنگوں میں پیش کیے جانے والے ناشتے کے طور پر۔ جوار/راگی ڈوسا، باجرا مکس وڈا، باجرہ مکس پوری اور اڈلی/راگی کے لڈو وغیرہ  کینٹینوں میں استعمال کیا جائے اور جہاں تک ممکن ہو مقامی طور پر جوار پر مبنی پروڈکٹس استعمال کئے جائیں۔
سال 2023 کو جوار کے بین الاقوامی سال  کے طور پر منایا جائے گا۔ڈی ایف پی ڈی ملک میں باجرے کی خریداری/کھپت اور ٹی پی ڈی ایس/ آئی سی ڈبلیو ایس/ ایم ڈی ایم اسکیم میں تقسیم کے لیے جوار کے استعمال کو فعال طور پر فروغ دے رہا ہے۔ جوار کا استعمال کئی فائدے دیتا ہے اور پر تعیش طرز زندگی کی بیماریوں سے نمٹنے میں مدد کرتا ہے۔ وٹامنز، معدنیات، فائٹو کیمیکلز اور غذائی ریشہ سمیت غذائی اجزاء کی اعلی کثافت کی وجہ سے باجرا غذائیت اور مائیکرو نیوٹرینٹ کی کمی کو دور کرنے کے لیے بھی بہترین اناج ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 193